text: Skalt tú byggja ella umvæla hús?
  Føroyskt tilfar til børn um umhvørvi og burturkast
text: #000000
text: Skalt tú byggja ella umvæla hús?
text: #000001
text: Føroyskt tilfar til børn um umhvørvi og burturkast
text: #000002
text: Ætlar tú at byggja ella umvæla hús, eru fleiri hentar tænastur hjá IRF, sum tú mást hava í huga. Fleiri av tænastunum hjá IRF verða ein partur av gerandisdegnum hjá tær og húskinum í mong ár frameftir. Tískil er týdningarmikið at hugsa um hesi viðurskifti, um tú fert at byggja ella umvæla hús.
text: #000003
text: Tá ið tú fert í gongd við tekningar í sambandi við húsabygging ella umvæling, er týdningarmikið at hugsa um hesi viðurskifti:
text: #000004
text: Tað er umráðandi at rottangin hevur røttu staðseting og er lættur at koma til. Les meira um krøv til rottangar á hesi leinkju. Í summum økjum hevur kommunan skipað fyri felags rottanga, og tá hevur hon ábyrgdina av staðseting, íbinding og viðlíkahaldi.
text: #000005
text: Grái posin skal hava egið stativ uttanfyri húsini. Ruskstativið skal standa á sjónligum stað í mesta lagi 20 metrar frá koyrivegi. Har tað eru 6 fólk ella fleiri, heintar IRF tveir gráar ruskposar um vikuna frá húskjum, og tá er neyðugt at hava tvey ruskstativ til gráa posa. IRF heintar eisini hvíta posa, sum er til papp og pappír, frá húskjum. Tí er skilagott at hava eitt stativ til hvíta posa eisini. Bert eitt ruskstað skal vera á hvørjari ogn, og tað er best, um ein plattur verður gjørdur undir ruskstativunum, soleiðis at stativini standa væl.
text: #000006
text: Tá ið byggingin/umvælingin er farin í gongd, eru ymisk viðurskifti at hugsa um.
text: #000007
text: Leiga bingju: Vit hava ymisk sløg av bingjum og lastum, sum kunnu leigast. Sí prísir her. Minst til at skilja burturkastið, soleiðis at bara eitt slag av burturkasti er í hvørjari bingju/last. Sløgini eru:
text: #000008
text: Burturkast at brenna t.d. timbur, flamingo, møblar og skitið plast.
  Papp og pappír til endurvinning. Í somu bingju kanst tú lata bleytt plast, men tað má latast í ein kláran plastposa.
  IRF selur klárar plastposar, sum taka 240 l, sí her.
  Jarn/metal til endurvinning. Ymisk sløg sum t.d. kopar, aluminium og rustfrítt stál.
text: #000009
text: Keyp stórsekkir: Tú kanst keypa stórsekkir frá IRF til tyrviburturkast, t.d. steinull, glasull, PVC-rør, gips og asbest. Minst til, at gips og asbest ikki skulu blandast saman við øðrum burturkasti at tyrva. Asbest skal altíð vera pakkað inn, tá tað verður latið til IRF. Smærri asbest burturkast skal latast í stórsekkir. Størri asbest plátur skulu leggjast á ein platt og pakkast væl inn, soleiðis at asbeststøv ikki verður spjatt.
text: #000010
text: Lat inn á endurvinningarplássið: Ymiskt burturkast kann eisini latast inn á endurvinningarplássið. Hetta verður so sent til endurvinningar t.d. leidningar, ljósrør, ljósperur, spreydósir og elektronikkur.
text: #000011
text: Meira um skiljing av burturkasti frá bygging og umvæling kann síggjast á hesi plakatini.
text: #000012
text: Køkurin: Tá ið køkurin verður teknaður, er týdningarmikið at minnast til, at pláss skal vera til eina góða skiljiskipan í køkinum. Vit mæla til at hava minst fimm íløt í køkinum – eitt til pappír og papp, eitt til bleytt plast, eitt til glasíløt, eitt til jarn/metal og eitt til restburturkast. Eisini er vert at hugsa um pláss til eitt ílat til matrestir, soleiðis at húskið eisini kann skilja matin frá restburturkastinum t.d. við bokashi. Fyri at eldur ikki skal standast av gomlum battaríum, mæla vit til, at tú goymir tey í krukku við loki á.
text: #000013
text: Tú kanst taka ókeypis myndatekin at seta á ruskíløtini niður her.
text: #000015
text: Tá ið tú flytur inn
text: #000016
text: Tá ið tú flytur inn í húsini, boðar tú IRF frá tínum bústaði, soleiðis at tú verður meldað/ur til rottangatøming og innheintan av burturkasti. Tú kanst melda til her.
text: #000017
text: IRF tømir rottangar og felagstangar hjá limakommununum regluliga. Kunning um, nær IRF er á tínum øki, verður lýst á heimasíðuni hjá IRF og hjá kommununi. Minst til, at tangin skal vera lættur at koma til, at grava væl frá rundan um lokið, at lokið skal vera trygt, heilt og væl fest, men lætt at loysa og lætt at festa aftur, tá ið arbeiðið er liðugt. Best er, um lokið altíð er atkomuligt og at t.d. flag ikki verður lagt oman á lokið.
text: #000018
text: GG! Tað er sera týdningarmikið, at tit ikki sjálvi loysa lokið á rottanganum, tí tað kann verða vandamikið, um opið er niður í rottangan, og harafturat kunnu skrúvur og annað blíva burtur. Tí skulu okkara rottangafólk loysa lokið á tanganum og festa tað aftur, tá ið arbeiðið er liðugt.
text: #000019
text: IRF heintar húsarhaldsburturkast eina ferð um vikuna.
text: #000020
text: Grái posi: Posin skal vera ein gráur IRF-posi og má í mesta lagi viga 20 kg. Minst til at binda fyri smáu ruskposarnar, áðrenn tú letur teir í gráa posan. Einki spískt má latast beinleiðis í posan, og hann má ikki fyllast upp um strikuna, sum gongur tvørtur um posan í erva. Les meira um gráa posa her.
  Hvíti posi: Hvíti posin er til endurvinning av pappíri og pappi. Posin verður heintaður, tá ið hann er fullur. Um tú ikki hevur ruskstativ til hvíta posa, setur tú hann við síðuna av gráa posa tann dagin, hann vanliga verður heintaður. Les meira um hvíta posa her.
  Reyði posi: Reyði posin er til serliga dálkandi burturkast so sum battarí, ljósperur, spreydósir, smærri elektroniskar lutir og kemikaliu. Tá ið tú skalt lata reyða posa inn, skalt tú seta hann saman við gráa posa tann dagin, hesin verður heintaður. Les meira um reyða posa her.
text: #000021
text: Vit ynskja tær alt tað besta við nýggja bústaðnum og gleða okkum til gott samstarv.
text: #000022